Publication: Magyar Közlöny
Issue: MK-1999-124 (Year: 1999, Number: 124)
Era: 1990-2004
Section: feltételeiről szóló 273/1997. (XII. 22.) Korm. rendelet hatálya alá tartozó támogatások. Nem minősülnek támogatásnak továbbá azok az intézkedések, amelyek valamennyi
Paragraph Index: 70

19. § Az Ámr. 28. §-ának (3) és (7) bekezdései helyébe a következő rendelkezések lépnek: „(3) A polgármester a helyi önkormányzatnál működő bizottságok véleményét a szervezeti és működési szabályzatban foglaltak szerint kikéri, és a helyi kisebbségi önkormányzatnak a koncepció tervezetről alkotott véleményével együtt a koncepcióhoz csatolja. Ahol pénzügyi bizottság működik, annak az egész koncepcióról véleményt kell alkotnia.” „(7) A helyi önkormányzat és a helyi kisebbségi önkormányzat költségvetésére a költségvetési törvényből adódó részletes információk megismerése után, a helyi önkormányzat költségvetési rendelettervezetének előkészítése során a helyi önkormányzat által megbízott személy folytatja az egyeztetést a helyi kisebbségi önkormányzat elnökével (a továbbiakban: elnök), ennek keretében az elnök rendelkezésre bocsátja a helyi kisebbségi önkormányzatra vonatkozó adatokat.”

Source: https://magyarkozlony.hu/hivatalos-lapok/7485037b082f450127154489b3936e70ee10d197/dokumentumok/16e5ec03f89177906f026866b2f7ce59370ec701/letoltes